b'\n_START_ARTICLE_\nDaniel Day-Lewis\n_START_SECTION_\nBiografia\n_START_PARAGRAPH_\nDaniel Day-Lewis va n\xc3\xa9ixer a Londres. \xc3\x89s fill del poeta Cecil Day-Lewis i de l\'actriu Jill Balcon. El seu pare, d\'asced\xc3\xa8ncia anglo-irlandesa, va viure la major part de la seva vida a Anglaterra a partir dels dos anys d\'edat i, m\xc3\xa9s tard, va convertir-se en el poeta llorejat del Regne Unit. La mare d\'en Daniel era jueva, i les fam\xc3\xadlies dels seus avis materns van emigrar a la Gran Bretanya des de Let\xc3\xb2nia i Pol\xc3\xb2nia. El seu avi per part de mare, Michael Balcon, era cap dels Estudis Ealing. Dos anys despr\xc3\xa9s del seu naixement, la seva fam\xc3\xadlia va traslladar-se a Croom\'s Hill, Greenwich, al sud-est de Londres, on en Daniel va cr\xc3\xa9ixer juntament amb la seva germana gran, Tamasin Day-Lewis, la qual treballa com a documentalista i xef de la televisi\xc3\xb3._NEWLINE_Vivint a Greenwich en una fam\xc3\xadlia de classe mitjana, en Day-Lewis va trobar-se amb nens rebels i, per tenir ascend\xc3\xa8ncia jueva i ser considerat "posh" (de classe alta), sovint era v\xc3\xadctima de l\'assetjament escolar (bullying). Va aprendre l\'accent local i els manierismes, fet que pot ser considerat com la seva primera actuaci\xc3\xb3 convincent. Pocs anys m\xc3\xa9s tard, va ser conegut per com parlaven d\'ell com un nen amb un mal car\xc3\xa0cter, sovint ficant-se en problemes com cometre furts i altres delictes menors._NEWLINE_El 1968, els seus pares, que trobaven el seu comportament molt salvatge, van enviar-lo a l\'escola independent de Sevenoaks a Kent com un intern. Encara que no li agradava gens l\'escola, va apuntar-se a les seves tres activitats preferides: treballador de la fusta, actor i pescador. El seu desdeny per l\'escola va cr\xc3\xa9ixer i, despr\xc3\xa9s de dos anys a Sevenoaks, va ser enviat a una altra escola independent, aquest cop a la de Bedales a Pettersfield, Hampshire, on va anar la seva germana i la qual tenia un car\xc3\xa0cter distintiu m\xc3\xa9s rel\xc2\xb7laxat i creatiu. Aquesta transfer\xc3\xa8ncia va portar-lo cap a la seva primera aparici\xc3\xb3 en una pel\xc2\xb7l\xc3\xadcula als 14 anys a Diumenge, male\xc3\xaft diumenge, en la qual va interpretar a un v\xc3\xa0ndal en un paper sense acreditar. En Daniel va descriure l\'experi\xc3\xa8ncia com "celestial", rebent \xc2\xa32 per destrossar cotxes cars estacionats fora de la seva esgl\xc3\xa9sia local._NEWLINE_Un cop haver sortit de Bedales el 1975, la seva actitud revoltosa s\'havia esva\xc3\xaft i va necessitar escollir una carrera. Encara que havia destacat en escena al National Youth Theatre de Londres, va decidir la d\'ebenista, la preparaci\xc3\xb3 de la qual tenia una duraci\xc3\xb3 de 5 anys. De totes maneres, a causa de la falta d\'experi\xc3\xa8ncia, no va ser acceptat. M\xc3\xa9s tard, s\xc3\xad que va ser acceptat a l\'escola de teatre Bristol Old Vic, a la qual va anar durant tres anys. Un cop, va arribar a ser el suplent d\'en Pete Postlethwaite, amb el qual col\xc2\xb7laboraria m\xc3\xa9s tard a les pel\xc2\xb7l\xc3\xadcules The Last of the Mohicans i In the Name of the Father.\n_START_SECTION_\nD\xc3\xa8cada del 1980\n_START_PARAGRAPH_\nDurant els primers anys dels 80, en Day-Lewis va treballar al teatre i a la televisi\xc3\xb3, incloent Frost in May (on va interpretar a un home impotent) i How Many Miles to Babylon? (com un oficial de la Primera Guerra Mundial dividit entre si donar suport a Gran Bretanya o a Irlanda) ambd\xc3\xb3s emesos per la BBC. Onze anys despr\xc3\xa9s del seu debut cinematogr\xc3\xa0fic, en Daniel va continuar la seva carrera sortint durant un curt per\xc3\xadode a la pel\xc2\xb7l\xc3\xadcula Gandhi de l\'any 1982, donant vida a en Colin, un jove que assetja al personatge principal, nom\xc3\xa9s per acabar sent castigat per la seva mare. A finals del 1982, va tenir \xc3\xa8xit assumint el personatge principal a l\'obra teatral Another Country. L\'any seg\xc3\xbcent, va tenir un paper secundari com el conflictiu, encara que lleial primer oficial a la pel\xc2\xb7l\xc3\xadcula The Bounty, despr\xc3\xa9s de la qual va unir-se a la Royal Shakespeare Company, interpretant a Romeo a l\'obra Romeo i Julieta i a Flute a, tamb\xc3\xa9 l\'obra, A Midsummer Night\'s Dream._NEWLINE_M\xc3\xa9s tard, va interpretar a un home homosexual en una relaci\xc3\xb3 interracial a la pel\xc2\xb7l\xc3\xadcula My Beautiful Laundrette. En Day-Lewis va guanyar m\xc3\xa9s seguidors amb Una habitaci\xc3\xb3 amb vista (1986), en la qual va interpretar un personatge totalment diferent: Cecil Vyse, el nuvi de classe alta del personatge principal Lucy Honeychurch (Helena Bonham Carter)._NEWLINE_El 1987, en Day-Lewis va assumir el paper protagonista d\'un l\xc3\xadder a La insostenible lleugeresa del ser, interpretant a un cirurgi\xc3\xa0 de la Rep\xc3\xbablica Txeca al qual la seva vida hiperactiva i sexual el canviar\xc3\xa0 quan comen\xc3\xa7a a involucrar-se emocionalment amb una dona._NEWLINE_En Day-Lewis va fer p\xc3\xbablic el que seria de llavors en endavant el seu m\xc3\xa8tode d\'actuar,  durant la seva interpretaci\xc3\xb3 com a Christy Brown a la pel\xc2\xb7l\xc3\xadcula My Left Foot, la qual li va permetre guanyar diversos premis, incloent un Oscar al millor actor. En Daniel va preparar-se per la seva interpretaci\xc3\xb3 amb freq\xc3\xbcents visites a la cl\xc3\xadnica de Sandymount, a Dubl\xc3\xadn, on va forjar diverses amistats amb persones amb discapacitades. Algunes d\'elles no podien parlar. Durant la filmaci\xc3\xb3, la seva excentricitat va ser protagonista, a conseq\xc3\xbc\xc3\xa8ncia de "no voler trencar el personatge". Davant les c\xc3\xa0meres, va interpretar a un personatge paral\xc3\xadtic, per\xc3\xb2 darrere d\'aquestes, en Day-Lewis havia de ser transportat cap a diferents llocs de rodatge muntat en la seva cadira de rodes, nom\xc3\xa9s perqu\xc3\xa8 aix\xc3\xad podria aconseguir ficar-se en la pell d\'en Christy Brown. A m\xc3\xa9s, va trencar-se dues costelles per adoptar una posici\xc3\xb3 encorbada durant moltes setmanes._NEWLINE_En Day-Lewis va tornar a escena el 1989 per treballar a l\'obra de teatre Hamlet al Royal National Theatre de Londres, per\xc3\xb2 va ensorrar-se durant una escena on el fantasma del pare d\'en Hamlet va apar\xc3\xa8ixer per primer cop. Va comen\xc3\xa7ar a sanglotar incontroladament i va negar-se a tornar a treballar al teatre. Finalment, va ser reempla\xc3\xa7at per Ian Charleson. Encara que aquest incident va ser oficialment atribu\xc3\xaft a l\'esgotament, un rumor seguit del mateix va dir que en Daniel havia vist el fantasma del seu mateix pare (mort el 1972). Anys m\xc3\xa9s tard, al mar\xc3\xa7 del 2006, va confirmar durant una entrevista que aquest rumor era veritat.\n_START_SECTION_\nD\xc3\xa8cada de 1990\n_START_PARAGRAPH_\nEl 1992, tres anys despr\xc3\xa9s de guanyar el seu primer Oscar, la pel\xc2\xb7l\xc3\xadcula The Last of the Mohicans va ser estrenada. La recerca d\'en Day-Lewis per interpretar a aquest personatge va ser molt publicitada; en Daniel repetidament va sotmetre\'s a un rigor\xc3\xb3s entrenament per adequar el seu f\xc3\xadsic i va aprendre a viure de la terra i el bosc, on el seu personatge vivia: fent campaments, ca\xc3\xa7ant i pescant. Fins i tot va portar amb ell un rifle durant tot el temps que va durar la filmaci\xc3\xb3 per mantenir el seu cap en el personatge._NEWLINE_Va tornar a treballar l\'any seg\xc3\xbcent, estrenant la pel\xc2\xb7l\xc3\xadcula In the Name of the Father, en la qual interpretava a en Gerry Colon, un home pertanyent al grup Guildford Four, que eren injustament condemnats d\'una bombardeig dut a terme per l\'ex\xc3\xa8rcit republic\xc3\xa0 irland\xc3\xa8s provisional. Per rodar aquesta pel\xc2\xb7l\xc3\xadcula va perdre una quantitat important de pes. A m\xc3\xa9s, va arribar a passar un temps a la pres\xc3\xb3 per, d\'aquesta manera, "ser" el personatge. La pel\xc2\xb7l\xc3\xadcula va permetre\'l guanyar la seva segona nominaci\xc3\xb3 als Oscar, la tamb\xc3\xa9 segona als Globus d\'Or i la tercera als BAFTA._NEWLINE_El mateix any va interpretar a en Newland Archer a la pel\xc2\xb7l\xc3\xadcula The Age of Innocence. Durant la seva preparaci\xc3\xb3 per dur a terme aquest rol, va vestir amb roba de la d\xc3\xa8cada de 1870 durant dos mesos._NEWLINE_El 1996, en Day-Lewis va protagonitzar la pel\xc2\xb7l\xc3\xadcula Les Bruixes de Salem. En Daniel va con\xc3\xa8ixer a la que seria la seva futura dona, Rebecca Miller, la filla d\'Arthur Miller, escriptor de l\'obra que inspira aquesta pel\xc2\xb7l\xc3\xadcula. Seguidament, va participar en la pel\xc2\xb7l\xc3\xadcula The Boxer el 1997 com un exboxejador i un membre de la IRA, havent sortit recentment de la pres\xc3\xb3. La seva preparaci\xc3\xb3 per aquest personatge va incloure treballar amb l\'excampi\xc3\xb3 mundial Barry McGuigan._NEWLINE_A continuaci\xc3\xb3, en Day-Lewis va prendre\'s un temps de descans per tornar a treballar a la seva vella passi\xc3\xb3, la fusta. Va traslladar-se a Flor\xc3\xa8ncia, on va interessar-se per la feina de sabater, arribant a treballar com a aprenent. Durant aquest temps allunyat de les c\xc3\xa0meres, la seva localitzaci\xc3\xb3 i accions no van ser publicades enlloc. Ell mateix s\'ha negat a parlar d\'aquest per\xc3\xadode de la seva vida, afirmant que "va ser un per\xc3\xadode de la meva del qual tenia dret sense cap mena d\'intervenci\xc3\xb3.\n_START_SECTION_\nLa popularitat\n_START_PARAGRAPH_\nLa seva carrera comen\xc3\xa7\xc3\xa0 a adquirir certa popularitat, despr\xc3\xa9s d\'apar\xc3\xa8ixer a The beautiful Laundrette el 1985, es va anar solidificant amb The Unbearable lightness of being el 1988, i rest\xc3\xa0 definitivament cimentada el 1989 amb My left foot._NEWLINE_Era l\'actor favorit de Peter Jackson per interpretar a Aragorn a El senyor dels anells, que finalment va ser interpretat per Viggo Mortensen. Si Day-Lewis es pass\xc3\xa0 una llarga temporada vivint com un indi (constru\xc3\xad una canoa, aprengu\xc3\xa9 a seguir les petjades i a ca\xc3\xa7ar, i portava el fusell del personatge durant el rodatge i fora del rodatge, per tot arreu) per fer The Last of the mohicans 1992. Podem imaginar qu\xc3\xa8 podria haver fet per a convertir-se en l\'heroi de la Terra Mitjana. Un altre paper que refus\xc3\xa0 fou el d\'advocat malalt de la sida a Philadelphia 1993, per triar fer el paper protagonista de In the name of the father (1993). Encara que va ser nominat a l\'Oscar per aquesta pel\xc2\xb7l\xc3\xadcula, el premi el va guanyar Tom Hanks._NEWLINE_Va refusar l\'oferta de Steven Soderbergh per a protagonitzar la nova versi\xc3\xb3 de Solaris 2002 que acabaria amb George Clooney al paper principal. Hi ha un paper que va voler i no va poder assolir. Es tracta de Vincent Vega, l\'assass\xc3\xad de Pulp Fiction 1994 que havia d\'interpretar Michael Madsen, per\xc3\xb2 que per q\xc3\xbcestions d\'agenda estava vacant. Day-Lewis va demanar el paper, per\xc3\xb2 Quentin Tarantino ja tenia al cap en John Travolta._NEWLINE_Day-Lewis diu que li agrada veure films de Clint Eastwood i que \xc3\xa9s un enamorat del cinema americ\xc3\xa0._NEWLINE_A l\'apartat de premis \xc3\xa9s un dels pocs actors que ha guanyat tres cops l\'Oscar com a millor actor principal (els altres han estat Walter Brennan i Jack Nicholson) per les pel\xc2\xb7l\xc3\xadcules My left foot, i les altres dues, There will be blood i Gangs of New York.'